google/wiki40b huggingface dataset:
Patrik Sinkewitz

Doping

Sinkewitz deltok i Tour de France 2007, men måtte bryte etter ni dager etter å ha blitt skadet i et sammenstøt med en tilskuer etter målgang på den 8. etappen. 18. juli ble det kjent av Sinkewitz hadde testet positivt på testosteron i en test som ble foretatt utenfor konkurranse 8. juni. Denne avsløringen fikk straks tysk fjernsyn til å droppe live-dekningen av touren. Den 31. juli 2007 gav Sinkewitz avkall på B-prøven. Han ble utestengt fra sporten i ett år, og ble sparket fra T-Mobile.
I 2014 ble han utestengt i åtte år etter at han i 2011 testet positivt for veksthormoner.
Kermit Weeks

Flysamlingene

Weeks har en av de største private samlinger av bevaringsverdige historiske fly i verden, de fleste er samlet i hans fornøyelsespark/flymuseum Fantasy of Flight i Polk City i Florida. Samlingene omfatter mer enn 140 sivile og militare fly, inkludert sjeldne originaler, såvel som replika av historiske fly, slike som Spirit of St. Louis. Han lagt stor vekt på nøyaktige replika og og reproduksjoner. Samlingens Spirit of St. Louis-replika ble utstyrt med en av de få gjenværende operative Wright J-5-motorer. En annen berømt replika i Weeks' samlinger er den ikoniske Gee Bee «Z», et fly for hastighetsrekorder, opprinnelig bygget i 1931 og ødelagt samme år under i et forsøk på å sette verdensrekord i hastighet.
Buksnes

Buksnes er en tidligere kommune i Nordland fylke opprettet som Buksnes formannskapsdistrikt i 1837.

Historie

1. juli 1919 ble Hol fradelt som egen kommune. Buksnes hadde etter delingen 3 188 innbyggere. 1. januar 1963 ble Buksnes, Borge, Hol og Valberg kommuner slått sammen til den nye Vestvågøy kommune. Buksnes hadde ved sammenslåingen 4 416 innbyggere.

Kultur

Buksnes menighetshus og Buksnes kirke ligger på Gravdal, som var en del av Buksnes kommune.
Fredrik Wachtmeister

Familie og privatliv

Fredrik Wachtmeister var sønn av oberstløytnant (Överstelöjtnant] Claës Wachtmeister og dennes hustru Amalia Regina Wrangel af Sauss. Han vokste opp på Tistad slott utenfor Nyköping i Södermanland. Han giftet seg den 27. november 1884 med friherrinnan, hovfröken Louise Ulrika Sofia af Ugglas. De fikk barnene Maud Viktoria, Evelyn Margareta (Daisy), Nils Claes Ludvig, Erik Melker Schering og Louise Violett Gunilla. Fredrik Wachtmeister var sønnesønn av Gustaf Wachtmeister og ble farfar til Tom Wachtmeister samt til Ian Wachtmeister.
Under noen år hadde han diplomatiske oppdrag i Paris, Roma og Wien, men forlot diplomatiet ved 27 års alder. Wachtmeister var en av de drivende kreftene bak bygget av Rosenbad i Stockholm, som dels fungerte som bank-, restaurant- og forretningslokaler, dels som bosted for Fredrik Wachtmeister og hans familie.

Statsministertilbudet 1906

I 1906 ble Fredrik Wachtmeister anmodet via kronprins Gustaf av Oscar II at bli ny statsminister. Dette på grunn av Karl Staaffs avgang som statsminister i slutten av mai samme år. Wachtmeister takket nei til oppdraget å danne regjering som i stedet gikk til generaldirektör Arvid Lindman.

Utmerkelser

Ridder og kommandør av Serafimerorden den 6. juni 1912; innehaver av Oscar IIs og dronning Sofias gullbryllupsminnestegn; innehaver av det til Oscar IIs 35 års regjeringsjubileum innstiftede minnestegn; innehaver av den med anledning av kronprins Gustafs og kronprinsessen Victorias sølvbryllup utdelte medalje; storkorset av Bayerske S:t Mikaels fortjensteorden; Siamesiske kronorden av første klasse; Türkiska Osmanié-orden av første klasse; storkorset av Østerrikiske Franz Josephorden; storoffiser av Rumenske Kronorden; ridder av Italienske S:t Mauritius- og Lazarusorden; Waldeckska Fertjenstorden av tredje klasse; kommandør av Storhertuglige Sachsen-Weimarske orden Hvite falken av første klasse.
The Rockabilly Tribute to The Ramones

The Rockabilly Tribute to The Ramones er et tributealbum til The Ramones som ble utgitt september 2005. Sørstatsband fra USA spiller Rockabillyversjoner av diverse Ramones-låter.
Fartsgrenser i San Marino

Fartsgrenser i San Marino er 50 km/t innen tettbygd strøk og 70 km/t utenfor tettbygd strøk, med mindre noe annet er skiltet.
I boligstrøk er fartsgrensen ofte satt til 30 km/t.
San Marino har ingen motorveinett aktuelt for egne generelle fartsgrenser.
Lamberhurst

Historie

Før den industrielle revolusjon var Lamberhurst et viktig sted for jernproduksjonen i Weald, som har røtter tilbake til romersk tid.
Landsbyen ligger i dalen som deles av elven Teise, en av de større bielvene til Medway. Deler av dalen har blitt demmet opp, og oppdemmingen har blitt til Bewlvannet.
I nærheten av landsbyen ligger ruinene av klosteret Bayham Abbey.
Émile Bernard

Liv og virke

Émile Bernard ble født i 1868 i Lille i en borgerlig, velstående familie. Hans far hadde en lukrativ tekstilhandel. Familien flyttet til Paris i 1878. Bernard følte seg avvist av sine foreldre som ga all deres hengivenhet til å pleie hans sykelige søster Madeleine. Da han var 16 ble han akseptert som elev av Atelier Cormon hvor han eksperimenterte med impresjonisme. Etter å ha blitt bortvist fra atelieret for trassig oppførsel tidlig på våren 1886, dro Bernard på seks måneders reise gjennom Normandie og Bretagne.
Fra han var 18 år og fram til hans reise til Italia og Egypt sju år senere gjorde hans seg til venner og fiender med de fremste medlemmene av avantgardebevegelsen i Paris. Han raste gjennom nattlivet i Paris sammen med Toulouse Lautrec og Louis Anquetin. Han ble også dypt berørt av maleriene til Cézanne og fascinert av den merkelig fremmede fra nord, Vincent van Gogh, som han malte sammen med i flere måneder. Senere forble han i kontakt med ham gjennom omfattende brevskriving og utveksling av arbeider. Det var om Vincent van Gogh som Bernard skrev sin først artikkel.
Akkurat så radikal han var i sin preferanser var han i sine aversjoner; han avvist heftig kunsten til Paul Signac og nyimpresjonistene etter å ha arbeidet med prikker selv i flere måneder, deretter besluttet å tøyle sin kunst til lineære abstraksjon. Han arbeidet kortvarig sammen med Gauguin i Pont-Aven i Bretagne i vestlige Frankrike. I 1890 døde Vincent van Gogh. I 1891 slo Bernard seg sammen med en gruppe symbolistiske kunstnere som omfattet Odilon Redon og Ferdinand Hodler. I 1893 begynte hans sin reisevirksomhet, til Egypt, Spania, og Italia, og etter denne tiden ble hans stil mer eklektisk. Han vendte tilbake til Paris i 1904 og døde der i 1941.
Dominoes

Musikere

Eva Weel Skram: Vokal
Thomas Stenersen: Gitarer, Kor
Martin Sjølie: Tangenter
Lars Kvistum: Tangenter
Gisli Kristiansson: Tangenter
Ingar Blix: Bass, Kor
Alf Magne Hillestad: Trommer
Anne Marte Nesdal: Kor
Ingebjørg Eik: Kor
(Informasjonen er hentet fra CD'en.)

Produsenter

Thomas Stenersen, Martin Sjølie, Gisle Kristiansson
Torneutopsis

Utseende

En middelsstor, kraftig, blank, brunlig trebukk, det er nokså stor forskjell på kjønnene. Hannen er mindre og smalere, ensfarget rødbrun til svart bortsett fra at dekkvingene er lysere. Hunnen er større og bredere, lysere rødlig, dekkvingene er svarte, gjerne med et par røde flekker, bredest bak midten. Antennene er kraftige og sagtakkede hos begge kjønn, litt over halve kroppslengden. Pronotum er avrundet uten tenner på sidene. Dekkvingene er nesten parallellsidige, rundet i spissen. Beina er nokså korte.

Utbredelse

Slekten er utbredt i Guyana og Brasil.
Vagos Motorcycle Club

Historie

Under andre verdenskrig kjørte mange soldater motorsykler og knyttet seg sterkt til dem. De klarte derfor ikke å forlate motorsyklene etter krigen. Motorsykkelentusiaster dannet klubber i perioden hot rod-biler var populært. I 1948 dannet Hells Angels sin første avdeling i San Bernardino i California. De delte på den tiden gatene med en motorsykkelklubb kalt Psychos. I 1965 oppsto det uenigheter mellom noen av medlemmene i Psychos. Dette førte til at enkelte Psychos-medlemmer forlot klubben og dannet Vagos MC. Klubbfargen deres skal hylle Vagos-grunnleggernes mexikanske arv. Utvidelsen deres startet i California med Riverside og Sør-California som noen av de første områdene, før de videre slo seg ned i Mexico og Europa.

Medlemskap

Hovedsakelig består Vagos av hispanic og kaukasiske menn.
Firdafylke

Firdafylke (Norrønt: Firðafylki), var ett av de historiske fylkene i Norge, som inngikk i Gulatingslag. Fylket utgjorde to syssel, Norðfirðir (Nordfjord) og Sunnfirðir (Sunnfjord), i dagens Sogn og Fjordane.
De to syslene i firdafylke danner opphavet til de senere Nordfjord len og Nordfjord fogderi i nord, og Sunnfjord len og Sunnfjord fogderi i syd.

Historikk

Snorre Sturlason har fortalt om at etter at Harald Hårfagre la under seg Trøndelag og Møre reiste sørover og la under seg Firdafylke. Solve Klove nevnes som en stormann.
I sagnene om sankt Sunniva av Selja vitnes det om at på kong Olav Tryggvasons tid var det to menn fra Firdafylke, Tord Eigileivsson og Tord Jorunsson, som ankret opp ved øya Selja og således ble de første som bevitnet sankt Sunnivas hellighet. 
Firðir var det gammelnorske navnet på området mellom Sogn og Sunnmøre, og betyr fjordene. Folket som bodde der ble også kalt for firdir (fjordinger). Firdafylke var altså firdenes fylke. Som vanlig på den tiden delte man gjerne fylkene inn i halvfylker, i dette tilfellet Sunnfjord og Nordfjord. Disse ble gjort til fogderier da fogdeembetet ble opprettet i Norge, og grensen mellom disse er markert med en grensestein nær Førde ved sørenden av Breimsvatnet, på den gamle grensen mellom Gloppen og Jølster herreder. Senere ble de to halvfylkene og fogderiene slått sammen til Sønd- og Nordfjord fogderi.
Da fylkene i høymiddelalderen ble erstattet av sysler og len kom Firdafylket under Bergenhus hovedlen og senere Bergenhus stiftamt, som i 1763 ble delt i Nordre Bergenhus amt og Søndre Bergenhus amt. Nordre Bergenhus amt tilsvarte de gamle fylkene Sygnafylke og Firdafylke, og fikk navnet Sogn og Fjordane fylke i 1919.
Manzanillo II kraftverk

Manzanillo II kraftverk er et kombinert oljekraftverk og gasskraftverk i Mexico. Det har en installert produksjonskapasitet på 700 MW, fordelt på 2 turbiner i ett anlegg. Anlegget ble påbegynt omkring 1985, og stod ferdig i 1989. Brenselkilden er naturgass og olje. Dette er et av landets mellomstore kraftverk målt etter installert effekt.
Landslaget for lokalhistorie

Landslaget for lokalhistorie er en paraplyorganisasjon for lokalhistorielagene i Norge. Landslaget ble stiftet i 1920 og arbeider for å vekke interessen og øke kjennskapen til lokalhistorie og kulturvern og slik arbeide for å gagne lokal og nasjonal kulturarv og kulturvekst i det hele. 
Landslaget for lokalhistorie har 381 medlemslag med ca. 72 000 enkeltmedlemmer. 
Landslaget er medlem av Norges kulturvernforbund.
Dichelhoplia

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Slekten er utbredt i Sørøst-Asia (det østlige India, Vietnam, Sumatra og Java.
Fekting under Sentralamerikanske og karibiske leker 1954

Fekting under Sentralamerikanske og karibiske leker 1954. Fekting var en av flere sporter i de åttende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var åttende gangen som fekting var med i de sentralamerikanske og karibiske leker. Det var sju øvelser, seks for menn og en for kvinner. Det var både individuelle og lagkonkurranser i florett, kårde og sabel for menn og en individuell turneringen i florett for kvinner. Cuba ble beste nasjon med tre gullmedaljer foran Venezuela med to.
Nizjnekamsk vannkraftverk

Nizjnekamsk vannkraftverk (Nizjnekamskaja GES) er et vannkraftverk som demmer opp elva Kama i Russland. Kraftverket har en installert produksjonseffekt på 1.205 MW, og anlegget stod ferdigbygget i 1987, etter ni års utbygging.
Britiske samveldeleker 1970

Britiske samveldeleker 1970. Lekene (British Commonwealth Games) var de niende lekene som senere (fra 1978) ble til Samveldelekene (Commonwealth Games). De fire første lekene het de britiske imperielekene (British Empire Games) de neste fire (1954–1966) het (British Empire and Commonwealth Games). Lekene i 1970 ble arrangert i Edinburgh i Skottland i perioden 16. til 25. juli 1970. Det var 1744 utøvere fra 42 nasjoner som deltok i ti sporter. Lekene ble åpnet av Prins Charles. Australia ble beste nasjon med 36 gullmedaljer foran England med tjuesju.
Lübben (Spreewald)

Lübben i Spreewald (lavsorbisk: Lubin / Błota) er en by med rundt 14 800 innbyggere. Byen er administasjonssenter for Landkreis Dahme-Spreewald i Brandenburg, Tyskland.
Peder I. Ramsrud

Bakgrunn og yrkesliv

Peder I. Ramsrud var sønn av Ingvald Ramsrud (1900–1980) og Margit f. Sagbakken (1901–1990). Da Peder var smågutt, flytta de til bruket Ramsrud på Biri. Noen år seinere begynte familien med bureising på stedet Skogly. Faren Ingvald Ramsrud var også aktiv politiker og satt i Biri herredsstyre for Kristelig Folkeparti. 
Ramsrud gikk på Viken kristelige folkehøyskole i 1939–40 og tok deretter Indremisjonselskapets bibelskole og predikantkurs. Han begynte så ei lang karriere som forkynner for Oppland indremisjon, fra ca. 1941 til 1957. Han skrev flere sanger, blant annet den forholdsvis kjente I romerbrevet åtte, jeg bor i nummer tre.
Ramsrud sluttet som predikant fordi han følte seg utslitt. Etter mellomspillet som profesjonell kunstmaler omskolerte han seg til forsikringsbransjen. Etter diverse fusjoner havna Ramsrud i Storebrand, der han avslutta sin yrkeskarriere som assurandør i 1989. 
Ramsrud var gift med Valborg Skår (født på Eina), som stammer fra en kunsterfamilie i Hardanger. De var bosatt i Kolbu i Østre Toten.

Politisk karriere

Peder Ramsrud meldte seg tidlig inn i Anders Langes parti og fortsatte som aktivt medlem etter navneendringa til Fremskrittspartiet i 1977. Han var i to perioder medlem av både Oppland fylkesting og Østre Toten kommunestyre, samt mangeårig styremedlem i Oppland Fremskrittsparti. I fylkeslaget var han også formann i perioden 1973-77. Da Ramsrud som 66-åring ble valgt inn på Stortinget, ble han kjent som den første oldefaren som stilte nyvalgt i nasjonalforsamlinga.
Sør-Orknøyene

Sør-Orknøyene er en øygruppe i Sørishavet. Både Argentina og Storbritannia krever suverenitet over øygruppen, som ikke har fast bosetning. Ved inngåelsen av Antarktistraktaten i 1959 (ikrafttredelse 1961) har de 12 traktatstatene gått med på at de verken skal hevde nye krav, eller støtte eller bestride allerede foreliggende territoriale krav i Antarktis. Storbritannia opprettholder sitt krav på Sør-Orknøyene gjennom British Antarctic Territory og Argentina gjennom Argentinsk Antarktis (spansk: Antártida Argentina).
Øygruppens totale landareal er på 620 km².

Historie

Sør-Orknøyene ble oppdaget i 1821 av to selfangere, Nathaniel Brown Palmer og George Powell. Øygruppen ble opprinnelig navngitt Powell's Group og hovedøyen ble gitt navnet Coronation island (Kroningsøya) siden øygruppen ble oppdaget i året for kroningen av kong Georg IV (kronet 19. juli 1821).
I 1823 besøkte James Weddell øygruppen og ga den dagens navn, etter den skotske øygruppen Orknøyene. I tillegg omdøpte han noen av de andre øyene. Sør-Orknøyene ligger nesten på samme breddegrad sør som Orknøyene ligger nord, henholdsvis 60°S og 59°N.
Den første ekspedisjonen til øygruppen ble utført av William Speirs Bruce i 1903. Ekspedisjonen overvintret på Laurie Island. Bruce omgjorde noen av Weddells navneendringer og etablerte en meteorologisk stasjon. Den meteorologiske stasjonen ble overlevert til argentinske meteorologer da Bruce og hans menn dro fra øygruppen i 1904. Meteorologistasjonen er fremdeles i drift (2007) og er dermed den eldste forskningsstasjonen i kontinuerlig drift i Antarktis.
I 1908 erklærte Storbritannia suverenitet over alt antarktisk territorium sør for deres koloni Falklandsøyene, inkludert Sør-Orknøyene.
Dingo APV

Historie

Den tyske hæren har bestilt 145 Dingo 1 og 2 for å bruke i sine reaksjonsstyrker, primært i Kosovo, Makedonia og Afghanistan.  Belgia har bestilt 352 Dingo 3.
Både Dingo 1 og 2 har vært i utstrakt bruk i Afghanistan og på Balkan, og har i flere tilfeller beskyttet personell mot improviserte sprenglegemer.
Forsvaret bestilte 20 kjøretøyer til 9 millioner kroner stykket i oktober 2010, og forbereder per i dag et kjøp av fire ekstra. Foreløpig er ti kjøretøyer på plass i Afghanistan, mens ett kjøretøy står i Norge til bruk i opplæring. Andre kjøretøyer som Oshkosh M-ATV, International MaxxPro og Fuchs ble også vurdert.  M-ATV ble foretrukket, men kunne ikke leveres før 2012.

Teknisk

Vognføreren sitter framme til venstre.
Kabinen, motorrommet, lasterommet og drivstofftanken er beskyttet av pansringen.  Beskyttelsen er ifølge fabrikanten tilstrekkelig for håndvåpen og fragmenter fra artilleriammunisjon opp til 155 mm kaliber.  Gulvet er laget for å motstå stridsvognminer og antipersonellminer.
Dingo kan løftes av transportflyene C-130 Hercules og Transall C-160 og transporthelikoptrene CH-47 Chinook og CH-53 Sea Stallion.  Topphastigheten er 100 km/t og rekkevidden er 1000 km.
Motoren er en dieselmotor på 218 hk.
Setovelleda

Levevis

Disse billene har larver som lever i død ved av løvtrær, ofte like under barken.

Utbredelse

Arten lever i Tanzania.
Royal Australian Infantry Corps

Royal Australian Infantry Corps er en våpenart i Australian Army og består av alle infanteriavdelinger, herunder alle bataljonene i Royal Australian Regiment og de seks delstatsbaserte infanteriregimentene. Hærens spesialstyrker er også del av infanterikorpset.
Korpset består av fotsoldater som kjemper til fots og i all slags terreng. Lette våpen inkluderer automatgevær, pistol, maskinpistol, maskingevær og håndgranat. Til de tunge våpen hører mitraljøse, bombekaster, rekylfri kanon, luftvernvåpen og nærpanservernvåpen. Infanterisoldater forflyttes over lengre strekninger med motorkjøretøyer, eventuelt med skip, flyvemaskin og helikopter.
Korpset ble etablert 14. desember 1948 og ble tildelt sin kongelige tittel av kong Georg VI. Infanteriskolen ligger i Singleton i New South Wales.
Gul sankthansmåler

Utseende

En middelsstor (vingespenn 30 – 35 mm), slank måler, gråhvit, vingene med spredte, brunlige skjell. Antennene er fjærformede hos hannen, trådformede hos hunnen. Forvingen har tre brune, nokså sterkt bølgete, tverrbånd som danner en kurve, bakvingen har to slike tverrbånd. Larven er brun med gule flekker på ryggen.

Levevis

Gul sankthansmåler finnes i fuktig løvskog og myrlendte områder med seljebusker. Larvene lever på osp (Populus tremula) og selje (Salix caprea). De voksne sommerfuglene flyr om natten og kommer gjerne til lys, men de blir også lett skremt opp om dagen. Flygetiden er ikke så kort som det norske navnet kan tyde på, man kan treffe på disse målerne mellom mai og august.

Utbredelse

Gul sankthansmåler er en vidt utbredt arte, som finnes i praktisk talt hele den Palearktiske region bortsett fra lengst i sør. Den finnes også i Alaska og de vestlige provinsene i Canada østover til Manitoba. I Norge er den vanlig nord til Nordland, og forekommer også i Øst-Finnmark.
Ord fra en fjord

Ord fra en fjord er et musikkalbum med søsknene Lars, Kari og Ola Bremnes, utgitt i 1992. Albumet er det første de tre ga ut sammen og består av sanger med tekster av faren Ole H. Bremnes tonesatt av Ola Bremnes. Albumet er produsert av de tre søsknene og Øystein Sunde.
Ungdomslaget Ny Von

Utgivelser

Ungdomslaget Ny Von (MAI, 1978)
YouTube: SluttsangYouTube: Infløttar / Utfløttarrock
Tilsynelatende størrelsesklasse

Tilsynelatende størrelsesklasse brukes i astronomien og gir et mål for hvor sterkt lyset som når oss fra en gitt stjerne er. Allerede i oldtiden hadde Klaudios Ptolemaios klassifisert de synlige stjernene i 6 klasser, slik at de 15 best synlige tilhørte klasse 1, mens de svakeste stjernene, som såvidt kunne skimtes, tilhørte klasse 6.
I det 19. århundret ble det så laget en ny skala, som var basert på fotometrisk måling av lysintensiteter, og som mest mulig skulle avspeile den tradisjonelle skalaen fra 1 til 6. Man fant da ut at, siden øyet reagerte noenlunde logaritmisk på synsinntrykk av forskjellig styrke, en kunne benytte en logaritmisk skala til å definere størelsesklassene som funksjon av observert lysstyrke. Dersom lyset som mottas fra to stjerner har intensitetene I₁ og I₂, så definerte man differensen mellom deres tilsynelatende størrelsesklasser, m₁ og m₂, ved formelen
der  er logaritmen med grunntall 10. Faktoren 2,5 ble valgt, fordi man hadde slått fast at lyset fra en meget svak stjerne (klasse 6) hadde en intensitet som var omtrent hundrendeparten av intensiteten av lyset som når oss fra en meget klar stjerne (klasse 1). Setter man nemlig inn i formelen I₁/I₂ = 100, så får man at de to stjernene ligger akkurat 5 størrelsesklasser ifra hverandre. Denne definisjonen ble innført av N. G. Pogson i 1854.
På fransk heter det «magnitude apparente», på engelsk «apparent magnitude», eller også bare «magnitude», der det da er underforstått at det menes «apparent». På nederlandsk heter det «schijnbare helderheid» og på tysk «scheinbare Helligkeit».
absolutt størrelsesklasse bygger på Pogsons formel, idet man tenker seg stjernen observert fra en standard astronomisk avstand på 10 parsec. Den tenkte, derfra observerte, størrelsesklassen kalles stjernens absolutte størrelsesklasse, symbol M. Idet en stjernes lysintensiteten avtar omvendt proporsjonalt med kvadratet av avstanden, får en da følgende formel for sammenhengen mellom absolutt og tilsynelatende størrelsesklasse:
der p er stjernens parallakse, som er dens avstand fra solsystemet målt i parsec.
Tracy Chapman

Liv og verk

Allerede som barn lærte hun å spille gitar og skrev sine første sanger. Etter å ha fått et stipend studerte hun sosialantropologi og afrikanistikk, og spilte på samme tid inn sine første demoer. En av hennes medstudenter hadde kontakter i plateindustrien, og i 1987 fikk hun platekontrakt med Elektra Records.
Chapman skriver låter med sparsom instrumentbruk og tekster med sosialkritisk innhold. Hun fikk sitt gjennombrudd da hun opptrådte på Nelson Mandela 70th Birthday Tribute Concert i 1988 på Wembley Stadion i London. Da Stevie Wonder måtte avlyse sin opptreden gikk hun spontant på scenen for annen gang og spilte flere sanger fra sitt debutalbum med tittelen Tracy Chapman. Samme år deltok hun på en veldedighetsturné for Amnesty International sammen med Peter Gabriel, Bruce Springsteen, Sting og Youssou N’Dour.
Tracy Chapman har bragt sterkere feministiske impulser til rockmusikken og bidratt til å styrke kvinners stilling innenfor musikkgenren.
Tematisk behandler hennes sanger ofte hverdagens trøstesløshet, sosiale problemer og skyggesidene ved «den amerikanske drømmen».
Havnefogd

En havnefogd er en offentlig tjenestemann som fører tilsyn med et havneområde.
Ansvarsområdet omfatter trygghet for sjøtrafikken, sikkerhet ved havnen og ryddig virksomhet ved havnens drift.
I mindre havner vil fremmede rederier ofte benytte havnefogden som agent for å ivareta rederiets interesser ved mange slags problemer som ved sykdom hos mannskapet.
Havnefogden og hans ansatte vil ofte fungere som los ut og inn av havna.
Oppkall fra skip og større båter til havnemyndigheten kan gjøres på egne kanaler på maritim VHF radio. Ofte brukes kanal 12 til dette.
I visse tilfeller kan havnefogden være en sjømilitær offiser.
Carneodon occidentalis

Utseende

En forholdsvis liten, kort og bred, blank, svart hornbille. Hos hannen er pronotum noe uthulet foran i midten, med en kort, butt tann på forkanten. Pronotum er svært blankt, middels fint punktert, dekkvingene er hvelvede med grove, spredte punktrader. Beina er hanske korte og kraftige. Hunnen ligner hannen men er noe større og bredere, uten grop og tann på pronotum, som er tettere punktert enn hos hannen.

Utbredelse

Arten er utbredt i det nordvestlige Australia.
1500-årene

-- 1500 -- 1501 -- 1502 -- 1503 -- 1504 -- 1505 -- 1506 -- 1507 -- 1508 -- 1509
Tiårsoversikt
5 år – som vi så dem

5 år - som vi så dem er en norsk dokumentarfilm fra 1947, regissert av Per Jonson og Bredo Lind.
Filmen handler om nordmenns innsats utenfor Norge under den andre verdenskrig. Kong Haakon VII og kronprins Olav ses i filmen.
Ola Isene er fortellerstemme og andre stemmer i filmen er Hartvig Kiran, Reidar Lunde, Hans Jacob Nilsen og Lars Nordrum.